Държавен вестник, бр. 89, 2016 г., стр. 13

БРОЙ  89	
Д Ъ Р Ж А В Е Н  В Е С Т Н И К 	
СТР.  13  
на предоставянето на обща и допълнителна 
подкрепа за личностно развитие на децата и 
учениците;
11. осъществява връзката и координира с 
регионалния екип за подкрепа за личностно 
развитие на децата и учениците със специални 
образователни потребности предоставянето 
на методическа подкрепа за работа с деца и 
ученици със специални образователни потреб­
ности от екипи на детски градини и училища, 
от центрове за подкрепа за личностно разви­
тие, от юридически лица с нестопанска цел, 
осъществяващи дейност в обществена полза 
в областта на приобщаващото образование, 
както и от висши училища, в зависимост от 
конкретните потребности на детската градина 
или училището;
12. осъществява връзката и координира със 
съответния регионален център за подкрепа на 
процеса на приобщаващото образование и с 
Държавния логопедичен център организира­
нето и провеждането на различни дейности, 
свързани с квалификация на педагогическите 
специалисти в детската градина или училището;
13. организира и координира дейности и 
събития в детската градина или училището 
за децата и учениците, за училищната и за 
родителската общност, насочени към промяна 
на нагласите и приемане на различието, както 
и към изява на дарбите на децата и учениците;
14. организира и координира дейностите 
във връзка с провеждането на събеседването и 
насочването в определена подготвителна група 
на задължителното предучилищно образование 
или в определен клас на малолетни и непъл­
нолетни чужденци, търсещи или получили 
международна закрила, при приемането им 
за обучение в детска градина или училище;
15. изготвя и представя на педагогическия 
съвет след приключване на втория учебен срок 
на съответната учебна година обобщен доклад 
за състоянието на процеса на приобщаващото 
образование в детската градина или учили­
щето; докладът се представя и на началника 
на съответното регионално управление на 
образованието, който след обобщаване на 
информацията за областта я предоставя на 
органите на местното самоуправление за це­
лите на анализа на потребностите от подкрепа 
в общината, както и на областния управител.
(5) Координиращият екип отразява своите 
решения в протокол, който се подписва от 
всички членове на екипа.
Г л а в а  в т о р а
УСЛОВИЯ И РЕД ЗА ОСИГУРЯВАНЕ НА 
ОБЩА ПОДКРЕПА ЗА ЛИЧНОСТНО РАЗ­
ВИТИЕ НА ДЕЦАТА И УЧЕНИЦИТЕ
Раздел I
Ранно оценяване на потребностите от подкрепа 
за личностно развитие в детската градина
Чл. 8. (1) Ранното оценяване на потреб­
ностите от подкрепа за личностно развитие 
на децата се извършва в процеса на пред­
училищното образование.
(2) Ранното оценяване по ал. 1 се извършва 
от педагогическите специалисти в детската 
градина.
(3) Ранното оценяване на потребностите 
от подкрепа за личностно развитие на децата 
в детската градина включва:
1. ранно оценяване на развитието на детето 
и на риска от обучителни затруднения – от 
учителите в групата в детската градина и/или 
от психолога, и/или от логопеда в детската 
градина;
2. определяне на необходимост от допъл­
нителни модули за децата, които не владеят 
български език – от координиращия екип 
съвместно с учителите в групата в детската 
градина и/или по инициатива и писмено за­
явление до директора от родителя, предста­
вителя на детето или лицето, което полага 
грижи за детето;
3. определяне на необходимост от извършва­
не на оценка от екип за подкрепа за личностно 
развитие на индивидуалните потребности за 
предоставяне на допълнителна подкрепа за 
личностно развитие на детето – от координи­
ращия екип съвместно с учителите в групата 
в детската градина и/или по инициатива и 
писмено заявление до директора от родителя, 
представителя на детето или лицето, което 
полага грижи за детето, при:
а) затруднения във физическото, познава­
телното, езиковото, социалното, сензорното, 
емоционалното, творческото развитие на дете­
то спрямо децата от същата възрастова група;
б) наличие на рискови фактори и обстоя­
телства в средата на детето;
в) наличие на хронични заболявания, които 
възпрепятстват обучението, научаването и 
участието на детето в дейността на детската 
градина;
г) наличие на изявени силни страни на 
детето в областта на изкуствата и спорта, 
които се нуждаят от развитие и стимулиране.
Чл. 9. (1) Ранното оценяване по чл. 8, ал. 3, 
т. 1 се извършва на децата от 3 години до 
3 години и 6 месеца при постъпване за първи 
път на детето в детската градина.
(2) Оценяването по ал. 1 се извършва чрез 
скрининг за определяне на риск от възникване 
на обучителни затруднения.
(3) Оценяването по ал. 1 се провежда инди­
видуално за всяко дете с писменото съгласие 
на родителя, представителя на детето или 
лицето, което полага грижи за детето, след 
информирането му за начина на провеждането 
и за ползата от прилагането на скрининга.
(4) След провеждане на оценяването роди­
телят, представителят на детето или лицето, 
което полага грижи за детето, се запознава 
с резултатите от него.
(5) В зависимост от резултатите от оце­
няването координиращият екип съвместно 
с родителя, представителя на детето или 
лицето, което полага грижи за детето, опре­
деля за всяко дете дейности от общата и/или